Cinema Museion - Funeraliile Regelui Ferdinand al României:

Funeraliile Regelui Ferdinand al României sunt filmate pe peliculă în zilele de 21-27 iulie 1927 în trei locații diferite, la Sinaia, București și Curtea de Argeș. Imaginile de ,,actualitate” prezentate în acest film au fost înregistrate și prelucrate de o echipă alcătuită din Nicolae Barbelian, Tudor Posmantir, I. Bertok, Aurel Petrescu, E. Vasilescu, Constantin Ivanovici, V. Gociu. Titlul inițial al acestui document cinematografic a fost ,,Funeraliile M.S. Regelui Ferdinand I” și este realizat sub egida studioului de film francez ,,Gaumont”.
Producția pusă la dispoziție de Muzeul Municipiului București prezintă investirea Regelui Mihai I în ziua de 20 iulie 1927, la București, și primele două etape din funeraliile regale care se petrec la Sinaia și București. Evenimenimetele de la Curtea de Argeș nu sunt suprinse în materialul de față. Astfel, evenimentele de la București din 20 iulie sunt completate doar de cele din Sinaia și de la Palatul Cotroceni. Modalitatea de filmare este specifică epocii filmului mut, cu imagini întretăiate de inserte scrise între diferite secvențe.

